OzLabs/hebrew-wiki-articles huggingface dataset:
מיכאל וילף

מיכאל וילְף (1937 - 1 בספטמבר 1997) היה סופר, מבקר ספרות וביבליוגרף ישראלי, ספרן אקדמי במקצועו.

==ביוגרפיה==
מיכאל וילף נולד ב-1937 בפולין.
ב-1957 עלה לישראל. הוא בוגר האוניברסיטה העברית בירושלים בחוגים לספרות עברית ומקרא, וב-1967 סיים בה לימודי ספרנות.

סיפורו הראשון נדפס בכתב העת הספרותי "גזית" בשנת תשל"ב. מאז פרסם סיפורים ומאמרי ביקורת בכתבי עת ובמוספים לספרות.

מיכאל וילף נישא בשנת 1968 והיה אב לשני ילדים.

נפטר בשנת 1997.

==ספריו==
* מיכאל וילף (אסף וערך), הסיפורת העברית ההיסטורית: ביבליוגרפיה, חיפה: מפעל השכפול שליד אגודת הסטודנטים של אוניברסיטת חיפה, תשכ"ח. ("ביבליוגרפיה מוערת הכוללת רומנים וסיפורים היסטוריים מקוריים שיצאו לאור בספר ממאפו עד שנת תשכ"ו–כ"ז")
* מיכאל וילף (אסף וערך), המחזאות הישראלית המקורית: תש"ח–תשכ"ח: ביבליוגרפיה ליובלה ה-20 של מדינת ישראל, חיפה: פאר אופסט, תשל"ב.
* מחאג' עד נוודים: מיתוס ומציאות בסיפור העברי המודרני: רשימות ביקורת, חיפה: אוניברסיטת חיפה, תשל"ה.

יצירה מקורית:
* השריפה באלכסנדריה: סיפורים ומחזות, תל אביב: אל"ף, תשל"ג.
* צור עיר של אניות: שירים, תל אביב: אל"ף, תשל"ד 1974. (שירים על נושאים היסטוריים, וכן תרגומים משירת יאן קוחנובסקי ואדם מיצקביץ')
* האשה בשרב: סיפורים, תל אביב: טרקלין ליד עקד, תשל"ה.
* מעשה באשת השוחט: סיפורים, תל אביב: אופיר, תשנ"ב 1992.

==קישורים חיצוניים==
* [http://www.worldcat.org/identities/lccn-no92-20713 כתביו של מיכאל וילף] באתר WorldCat Identities

* 
* 
* 

==הערות שוליים==

קטגוריה:סופרים ישראלים
קטגוריה:מבקרי ספרות ישראלים
קטגוריה:ביבליוגרפים ישראלים
קטגוריה:ביבליוגרפים עבריים
קטגוריה:ישראלים ילידי פולין
קטגוריה:עולים בשנות ה-1950
קטגוריה:אישים הקבורים בבית הקברות ירקון
קטגוריה:ישראלים שנולדו ב-1937
קטגוריה:ישראלים שנפטרו ב-1997
וייווק

וייווק (Wewak) היא עיירה בפפואה גינאה החדשה, בירת מחוז ספיק מזרח. העיירה שוכנת על חופו הצפוני של האי. היא העיירה הגדולה ביותר בין מדנג שבפפואה גינאה החדשה לבין ג'ייפורה שבמערב גינאה החדשה אשר תחת שלטון אינדונזיה. וייווק היא מקום מושבה של הדיוקסיה הקתולית של וייווק. אוכלוסיית העיר מנתה 33,000 תושבים בשנת 2011.
==היסטוריה==
בין השנים 1943-1945 הייתה וייווק הבסיס האווירי הגדול של חיל האוויר היפני בגינאה החדשה. הבסיס היווה מטרה שהופצצה פעמים רבות על ידי חיל האוויר המלכותי האוסטרלי ועל ידי חיל האוויר האמריקני, בולטת במיוחד ההפצצה במסגרת הפשיטה על וייווק ב-17 באוגוסט 1943. ממערב לווייווק נמצא חצי אי הנקרא כף וום (Wom), שבו נכנעו הכוחות היפנים בגינאה החדשה לבעלות הברית וכיום ניתן לראות בו אנדרטה לציון האירוע. באוגוסט 1945 נשפטו שני פושעי מלחמה יפנים בבית דין שהוקם ליד וייווק באשמת הטלת מומים ובאשמת קניבליזם. אחד מהם נדון למוות אך עונשו הומתק לחמש שנות מאסר והשני זוכה מכל אשמה.
==גאוגרפיה==
המרכז הישן של העיירה ממוקם על חצי אי קטן ושאר האזור הבנוי של העיירה משתרע על רצועת אדמה צרה שבין חוף הים לבין רכס הרים שבתוכי הארץ. חלקה המזרחי של העיירה גם הוא חצי אי שעליו שוכנים בית החולים של העיר ונמל התעופה. וייווק מקושרת באמצעות כביש לשלושה כפרים השוכנים על נהר ספיק, למרות שהכביש לא תמיד במצב המאפשר נסיעה. בנוסף, מחוברת העיר באמצעות כביש החוף המקשר אותה עם ערי החוף שממערב לה.

== אקלים ==
האקלים בווייק הוא טרופי. הטמפרטורה היומית הממוצעת היא כ-31 מעלות צלזיוס, והטמפרטורה הלילית הממוצעת היא כ-23 מעלות צלזיוס. משקעים יורדים בכל השנה.
==ראו גם==
* הפשיטה על וייווק 

==קישורים חיצוניים==

* 

==הערות שוליים==

קטגוריה:פפואה גינאה החדשה: ערים
קטגוריה:אוקיאניה: ערי נמל
קטגוריה:יישובים שהוקמו ב-1919
קפטן פיליפס

קפטן פיליפס (באנגלית: Captain Phillips) הוא סרט קולנוע מסוגת מתח בבימויו של פול גרינגראס ובכיכובם של טום הנקס וברקהאד עבדי. הסרט מבוסס על סיפורו האמיתי של קפטן ריצ'רד פיליפס אשר נלקח בשבי על ידי פיראטים סומליים שחטפו את אונייתו בשנת 2009.

תסריט הסרט עובד על ידי בילי ריי, והוא מבוסס על ספרם של פיליפס ושל סטפן טאלטי "חובת הקפטן" ("A Captain's Duty"). סקוט רודין, דנה בארנטי ומייקל דה לוקה הם מפיקי הסרט. הסרט הוקרן לראשונה בפסטיבל הסרטים בניו יורק בשנת 2013, והוא שוחרר בתפוצה מלאה ב-11 באוקטובר באותה שנה. הסרט זכה להצלחה כלכלית עם הכנסות של 217 מיליון דולר. הסרט היה מועמד לשישה פרסי אוסקר; הסרט הטוב ביותר, שחקן המשנה הטוב ביותר, התסריט המעובד הטוב ביותר, העריכה הטובה ביותר, עריכת הסאונד הטובה ביותר והסאונד הטוב ביותר.

==עלילה==
ריצ'ראד פיליפס, הוא קפטן של אוניית מכולות "MV Maersk Alabama" של החברה הדנית מארסק שיצאה להפלגה מעומאן כדי להגיע לקניה. במטענה בין השאר מזון המיועד לכמה מדינות באפריקה. האונייה משייטת במים הבינלאומיים סמוך לחופה של סומליה שם פועלות מספר כנופיות שודדי ים המבצעות שוד ימי לחופי סומליה. לאחר מספר ימים של התחמקויות, סירה ועליה ארבעה חמושים סומלים הצליחה לעלות על הסיפון. על פי חוק, צוות הספינה אינו נושא נשק ולכן מסתתר בחדר-המכונות. פיליפס מצליח לתמרן את הפיראטים לעזוב את הספינה בסירת-ההצלה ולקחת רק 30,000 דולר במזומן שהיה בכספת, אך נחטף כבן ערובה לצורך תשלום כופר. לאחר מספר ימים, צי ארצות הברית מאתר את הסירה ומקיף אותה בשלוש אוניות מלחמה. צוות של אריות הים מנהל משא ומתן ממושך עם החוטפים במסגרתו הם מפתים את מנהיג החוטפים לעלות לאחת מאוניות המלחמה כדי לדון בהעברת התשלום, ואז יורים בשלושת החוטפים הנותרים ומחלצים את קפטן פיליפס ללא פגע.

==קישורים חיצוניים==
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2013
קטגוריה:סרטי קולומביה
קטגוריה:סרטי דרמה אמריקאיים
קטגוריה:סרטי פעולה אמריקאיים
קטגוריה:סרטים על בני ערובה
קטגוריה:סרטי מתח אמריקאיים
קטגוריה:סרטי פיראטים
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
מונטיאק סיני

מונטיאק סיני (נקרא גם מונטיאק רבסי, שם מדעי: Muntiacus reevesi) הוא אייל מסוג מונטיאק שחיי במרכז סין ובדרומה. נפוץ גם בטאיוואן.

== מאפיינים ==
הריון של המונטיאק הסיני נע בין 209 ל-220 ימים.

המונטיאק הסיני כמו מונטיאקים רבים מתגורר במקומות גבוהים, עד 4000 מטר מעל פני הים. מוצא מחסה בנקיקים תלולים, מזונו, עלים, צמחים ופירות.

גובה כתפיים: עד 50 ס"מ.

אורך גוף וראש: עד 95 ס"מ.

משקל: נע בין 10-18 ק"ג.

==קישורים חיצוניים==

== הערות שוליים ==

קטגוריה:טקסונים שתוארו בידי ויליאם אוגילבי
קטגוריה:אייליים
קטגוריה:סין: יונקים
קטגוריה:טאיוואן: יונקים
קטגוריה:בעלי חיים שתוארו ב-1839
וואבג

וואבג (Wabag) היא עיירה בפפואה גינאה החדשה, בירת מחוז אנגה (Enga). מבין כל הבירות של המחוזות במדינה, וואבג היא הקטנה ביותר באוכלוסייתה, אשר מנתה 5,020 תושבים בשנת 2011. העיירה שוכנת על נהר לאי (Lai) והכביש הראשי של רמות פפואה גינאה החדשה עובר דרכה. הביקור הראשון של אירופאים בעיירה התקיים בערך בשנים 1938-1939. באותה תקופה הוקמה תחנת רדיו והוכשר מסלול נחיתה למטוסים, אך מגבלות על ההגעה למקום ואי פוריותה של האדמה בסביבה האטו את התפתחותה. 

האוכלוסייה בסביבה היא כפרית בעיקרה. הגידול העיקרי הוא קפה, אם כי מעשי ביזה במהלך מלחמות שבטיות וקשיים בשיווק האטו את התפתחותה המשמעותית של חקלאות כלכלית ובכל מקרה העיר מאונט האגן, בירת מחוז הרמה המערבי הסמוך, היא המרכז המסחרי של האזור ולא וואבג. בעיות פשיעה מעיבות על חיי העיר התקינים של וואבג. הגיעו הדברים לידי כך שהספרייה הציבורית שהוקמה בעיר לפני קבלת העצמאות הושחתה ובניין מועצת המחוז נשרף כמה פעמים.

== אקלים ==

==קישורים חיצוניים==
* 

==הערות שוליים==

קטגוריה:פפואה גינאה החדשה: ערים
קונדיאבה

קונדיאבה (Kundiawa) היא עיירה בפפואה גינאה החדשה, בירת מחוז סימבו (Simbu). אוכלוסיית העיר מנתה 11,455 תושבים בשנת 2011. העירה שוכנת על הכביש הראשי של רמות גינאה החדשה, בערך במחצית הדרך בין גורוקה ומאונט האגן, בירות מחוז הרמה המזרחי ומחוז הרמה המערבי, בהתאמה.

קונידאבה היא עיירה קטנה יחסית ובה פועלים בנק, תחנת משטרה, אחד משדות התעופה היחידים במחוז, כמה חנויות, בית חולים, סניף דואר, שוק לחפצים משומשים, שני שווקים למזון וכמה כנסיות. הכביש הראשי העובר דרכה הוא הכביש הסלול היחידי בה ובנוסף מובילים ממנה כמה כבישים בלתי סלולים, כולל זה המוליך להר וילהלם (Mount Wilhelm), הגבוה ביותר בהרי פפואה גינאה החדשה.

קונידאבה היא המרכז התעסוקתי, המסחרי והתחבורתי של האזור. משני צדדיה של העיירה זורמים שתי נהרות. האדמה סביב העיירה מאוד הררית ותלולה ועקב כך הגישה לכפרים באזור קשה ולא נגישה לכלי רכב. הדבר מקשה על שיווק התוצרת החקלאית. יחד עם זאת ידועים תושבי האזור בחקלאות המדרגות שלהם. הגידולים העיקריים הם בטטה, טארו, בננה וקנה סוכר. קפה הוא היבול המכניס ביותר.

==קישורים חיצוניים==
* 

==הערות שוליים==

קטגוריה:פפואה גינאה החדשה: ערים
קטגוריה:עיירות
ריי דונובן

ריי דונובן (באנגלית: Ray Donovan) היא סדרת דרמת פשע בכיכובם של לייב שרייבר וג'ון ווייט. הסדרה נוצרה על ידי אן בידרמן עבור רשת Showtime. העונה הראשונה בת 12 הפרקים עלתה לאוויר לראשונה ב-30 ביוני 2013. הפרק הראשון שבר שיאי צפייה והפך לפיילוט הנצפה ביותר של רשת Showtime בכל הזמנים.

ב-16 ביולי 2013 חידשה רשת Showtime את הסדרה לעונה שנייה שעלתה לשידור במהלך 2014. העונה השלישית עלתה לאוויר ביולי 2015. העונה הרביעית של הסדרה עלתה לשידור ב-26 ביוני 2016. העונה החמישית של הסדרה עלתה באוגוסט 2017. העונה השישית עלתה לשידור ב-28 באוקטובר 2018. העונה השביעית והאחרונה של הסדרה עלתה ב-17 בנובמבר 2019.

==עלילה==
עלילת הסדרה ממוקמת בלוס אנג'לס, קליפורניה, כשריי דונובן (לייב שרייבר), במקור מדרום בוסטון, הוא "מסדר" (פיקסר) של משרד עורכי הדין הגדול "גולדמן ודרקסלר" שמייצג את כלל העשירים והמפורסמים של לוס אנג'לס. ריי מתמודד על בעיות מבית בדמות אביו מיקי דונובן (ג'ון ווייט) שמשתחרר באופן בלתי צפוי מהכלא וסוכני FBI מנסים "להפיל" את ריי ואת שותפיו. משפחתו של ריי, ושני אחיו בפרט, טרי דונובן (אדי מארסן) ובאנצ'י דונובן (דאש מיהוק) מסתירים סודות אישיים ואפלים מעברם וגם את האמת בנוגע למאסרו של אביהם, מיקי. בנוסף מתמודד ריי עם בעיות אמון עם אשתו אבי דונובן (פאולה מלקומסון) ועם ילדיו המתבגרים בריג'יט דונובן (קריס דורסי) וקונור דונובן (דבון בגבי).

==שחקנים ודמויות==
===שחקנים ראשיים===
* לייב שרייבר – ריימונד "ריי" דונובן
* פאולה מלקומסון – אבי דונובן, אשתו של ריי
* אדי מארסן – טרנס "טרי" דונובן, אחיו של ריי, חולה במחלת פרקינסון
* דאש מיהוק – באנצ'י דונובן, אחיו של ריי, אלכוהוליסט משוקם ומגדיר עצמו כאנורקס מיני
* ג'ון ווייט – מיקי דונובן, אביו של ריי
* סטיבן באואר – אבי, יד ימינו של ריי, לוחם צה"ל וסוכן מוסד לשעבר
* קתרין מוניג – לנה, יח"צנית ומזכירה העובדת עבור ריי
* פוץ' הול – דריל דונובן, אחו למחצה מאביו של ריי, מתאגרף מתחיל נודע בכינוי "האירי השחור"
* קריס דורסי – בריג'יט דונובן, בתו של ריי
* דבון בגבי – קונור דונובן, בנו של ריי

===שחקני משנה===
* אליוט גולד – עזרא גולדמן, המנטור והבוס של ריי
* פיטר ג'ייקובסון – לי דרקסלר, שותפו העסקי של עזרא
* דניס קרוסבי – דב, פילגשו של עזרא
* אליסה דיאז – תרזה (עונות 36)
* אמבייר צ'יילדרס – אשלי רוקר
* ג'וש פייס – סטו פלדמן
* שריל לי ראלף – קלודט
* אוסטין ניקולס – טומי ווילר
* ברוק סמית' – פרנסס
* מיכאל מקגריידי – פרנק
* פרנק וויילי – ואן מילר (עונה 1)
* ג'ונתן שק – שון ווקר
* ג'יימס וודס – פטריק "סולי" סאליבן
* קרייג ריצ'י שינק – אחיינו של סולי
* רוזנה ארקט – לינדה (עונה 1)
* אוקטביוס ג'יי ג'ונסון – מרווין
* גרהאם רוג'רס – סמיתי (עונה 5, 6)

== סקירה ==

==מועמדויות ופרסים==
ביוני 2013 הסדרה הייתה מועמדת ל"פרס בחירת מבקרי הטלוויזיה" בקטגוריה "הסדרה החדשה הטובה ביותר". בדצמבר 2013 הסדרה הרוויחה 2 מועמדויות לפרס גלובוס הזהב: שרייבר היה מועמד לפרס "השחקן הראשי הטוב ביותר בסדרת דרמה" ואילו ג'ון ווייט זכה בפרס "השחקן הטוב ביותר בסדרת טלוויזיה".

==קישורים חיצוניים==
* 

* 
* 
* 
* 

==הערות שוליים==

קטגוריה:שואוטיים
קטגוריה:זוכי פרס גלובוס הזהב: סדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בלוס אנג'לס
אלוטאו

אלוטאו (Alotau) היא עיירה בפפואה גינאה החדשה, בירת מחוז מפרץ מילן (Milne Bay) בדרום-מזרח המדינה. אוכלוסיית העיירה מנתה 12,628 תושבים בשנת 2011.
== גאוגרפיה ==
אלוטאו שוכנת באזור בו הצבא היפני הקיסרי ספג את תבוסתו הראשונה במערכה באסיה ובאוקיינוס השקט במלחמת העולם השנייה ב-1942, לפני קרב שביל קוקודה. פארק זיכרון באתר הקרב מנציח את האירוע. אלוטאו הפכה להיות בירת המחוז ב-1969 במקום סאמראי (Samarai).

12 ק"מ מאלוטאו שוכן שדה התעופה גרני (Gurney Airport) שקרוי על שם מפקד הטייסת של חיל האוויר המלכותי האוסטרלי, צ'ארלס ריימוד גרני, שנהרג באזור ב-1942. העיירה מהווה נקודת מעבר לכמה מהאיים הנידחים שנמצאים בתחומי המחוז. מפרץ מילן ידוע בשוניות האלמוגים שבו המהווים אתרי צלילה פופולריים. אלוטאו היא גם מקום הכינוס השנתי של שרי ממשלות אוסטרליה ופפואה גינאה החדשה.

==קישורים חיצוניים==

* 

==הערות שוליים==

קטגוריה:פפואה גינאה החדשה: ערים
קטגוריה:ערי חוף
נאנצ'אנג Q-5

נאנצ'אנג Q-5 (נקרא גם Q-5 פאנטאן) (באנגלית: Nanchang Q-5, בסינית: 航空機 Q-5), הוא מטוס תקיפה למטרות אוויר-קרקע. המטוס פותח בשנות ה-60 ונכנס לשירות בשנת 1970 ונמצא בשימוש עד היום בכמה צבאות בעולם.

== גרסאות ==
=== גרסאות שיוצרו על ידי סין ===
*Q-5: גרסת הייצור המקורית של המטוס.
*Q-5 nuclear bomber: גרסה שמותאמת לנשיאת נשק גרעיני.
*Q-5 Anti-ship missile carrier: גרסה שמותאמת לנשיאת נשק נגד ספינות.
*Q-5I: מסוגל לקבל 70% יותר דלק מהכמות בגרסה המקורית ומסוגל לטוס למרחקים יותר ארוכים.
*Q-5IA: דגם משופר של Q-5I.
*Q-5II: דגם משופר של Q-5IA, הוספו לו יותר מכ"מים.
*Q-5III: דגם משופר של Q-5II, הוספה לו מערכת ניווט אינרציאלית.
*Q-5IV: דגם משופר של Q-5III, המנוע שונה והמטוס מסוגל לטוס יותר מהר.
*Q-5A: גרסה שבעלת תוספת מקום לחימוש טילים.
*Hongdu Q-5D: גרסת התקפת אוויר-אוויר בתוספת לאוויר-קרקע.
*Nanchang Q-5D גרסה שמאפשרת למטוס לטוס גם במזג אוויר של סערות חזקות.
*Q-5E: מטוס עם היכולת להטיל פצצות מונחים לייזר.
*Q-5F: גרסה בעלת יותר חימוש ובעלת מכ"מים רבים יותר מהגרסאות הקודמות.
*Q-5J: גרסה בעלת שני מושבים במטוס.
*Q-5K Kong Yun: גרסה בעלת מד טווח לייזר ובעלת עוד הרבה שיפורים לעומת הגרסאות הקודמות.
*Q-5M: פרויקט סיני-איטלקי שמוסיף שיפורים למטוס.

=== גרסאות שיוצרו על ידי מדינות אחרות ===
*A-5: גרסה צפון קוריאנית למטוס.
*A-5B: גרסה צרפתית לגרסה Q-5II של המטוס.
*A-5C: גרסה אמריקאית לגרסה Q-5III של המטוס.
*A-5D: גרסה אמריקאית לגרסה Q-5IV של המטוס.
*A-5K: גרסה אמריקאית לגרסה Q-5K Kong Yun של המטוס.
*A-5M: גרסה אמריקאית לגרסה Q-5M של המטוס, בשימוש על ידי חיל האוויר הפקיסטני.

== מפרטים ==
=== מאפיינים כלליים ===
*צוות: 1
*אורך: 15.65 מטרים
*מוטת כנפיים: 9.68 מטרים
*גובה: 4.33 מטרים
*שטח כנף: 27.95 מ"ר
*משקל ריק: 6,375 ק"ג
*משקל טעון: 9,486 ק"ג
*משקל ההמראה מרבי: 11,830 ק"ג
*מנוע שני מנועי Liming Wopen-6A טורבו סילון

== מדינות משתמשות ==
* - חיל האוויר הבנגלדשי
* - חיל האוויר הסיני וחיל הים הסיני
* - חיל האוויר המיאנמרי
* - חיל האוויר הצפון קוריאני
* - חיל האוויר הסודני
* - חיל האוויר הפקיסטני

== גלריה ==
<gallery>
קובץ:Q5 parked.png|Q-5
קובץ:3 Nanchang Q-5s on Minsk flight deck.JPG|Q-5 על המזח מינסק
קובץ:Nanchang Q-5I silhouette.png|איור מלמעלה של המטוס
קובץ:Nanchang Q-5.jpg|Q-5 מספר #0064
</gallery>

== ראו גם ==
*מיג-19
*F-4 פנטום

== קישורים חיצוניים ==

*[https://web.archive.org/web/20110226111211/http://www.airforceworld.com/pla/q-5-a-5-striker-china.htm אוסף תמונות של נאנצ'אנג והכנסה] 
*[https://web.archive.org/web/20110303214406/http://www.airforceworld.com/pla/q-5-a-5-striker-bomb-bay-china.htm החימוש של המטוס] 

קטגוריה:מטוסי קרב מתוצרת סין
סורנה

פסל ברונזה של לוחם פרתי, המיוחס למצביא סורנה
סורנה (Surena או Surenas) היה מצביא פרתי מוכשר, שפעל במאה הראשונה לפנה"ס (84–53 לפנה"ס), ונודע בעיקר עקב התבוסה, שהנחיל צבאו לצבא הרומאי בקרב חרן. שמו הפרטי של המצביא אינו ידוע לנו, והשם "סורנה" המופיע בכתבי ההיסטוריונים הרומיים והיווניים, הוא כנראה שיבוש לטיני/יווני של שם בית האב שלו (בית Suren), שהיה אחד מבתי האב החשובים והחזקים ביותר בקרב האריסטוקרטיה הפרתית, אם לא החשוב מכולם, ונהנה מזכויות יתר רבות, ובראשן הזכות להכתיר את המלכים של האימפריה הפרתית.

לפי תיאורו של ההיסטוריון פלוטרכוס, סורנה היה אדם מרשים ביותר הן במראהו החיצוני והן באישיותו. הוא החזיק צבא פרטי גדול, שכלל כעשרת אלפים איש (כולל אלף פרשים כבדים), שגויס מקרב הוואסלים שלו והתלויים בו, ושיירת המטען שליוותה אותו במסעותיו כללה, בין השאר, 200 עגלות שנשאו את פילגשיו, ואלף גמלים נושאי מטען. 

בשנת 54 לפנה"ס מילא סורנה תפקיד מכריע במלחמת הירושה שהתנהלה באימפריה הפרתית בין האחים אורודס השני ומיתרידטס השלישי, ובביסוס שלטונו של המלך אורודס השני על האימפריה. אורודס השני שלח את סורנה לכבוש מחדש את החלק המערבי של האימפריה, שנשלט על ידי מיתרידטס השלישי, והוא הצליח לדחוק את מיתרידטס לסלאוקיה על נהר החידקל, הטיל מצור על העיר, וכבש אותה לאחר מצור ממושך. מיתרידטס השלישי נתפס על ידי סורנה והוצא להורג, ואורודס השני נותר שליט יחיד של האימפריה הפרתית. בחורף שנת 53/54 לפנה"ס נשלח סורנה בראש כוח פרשים להשתלט מחדש על השטח, שנכבש על ידי הצבא הרומאי בפיקוד מרקוס ליקיניוס קראסוס בקיץ שנת 54 לפנה"ס, בצפון מסופוטמיה.

באביב שנת 53 לפנה"ס נשלח סורנה, בראש כוח פרשים, שכלל כנראה גם את צבאו הפרטי, לעמוד כנגד הפלישה השנייה של צבאו של קראסוס לצפון מסופוטמיה. הוא משך את הצבא הרומאי להילחם בשטח מישורי פתוח, שנבחר על ידו, והתאים לאופי הלחימה של צבאו, והצליח לכתר אותו ולהנחיל לו תבוסה ניצחת בקרב חרן. לאחר מכן ניהל סורנה מרדף מוצלח אחרי שרידי הצבא הרומאי, שנסוגו צפונה, מרדף שהסתיים במותו של קראסוס ובהשמדה כמעט מוחלטת של צבאו. סורנה חזר עטור ניצחון לסלאוקיה, אך אורודס השני, שחשש מפני כוחו המתעצם, וראה בו איום פוטנציאלי על המשך שלטונו, דאג להוציא אותו להורג זמן קצר לאחר מכן.

==קישורים חיצוניים==

* 

קטגוריה:האימפריה הפרתית
קטגוריה:אישים שחיו במאה ה-1 לפנה"ס
ריכרד קורהר

ריכרד קורהר (בגרמנית: Richard Korherr, 1903, רגנסבורג - 1989, בראונשווייג) היה פקיד באס-אס ומומחה לסטטיסטיקה, מחבר דו"ח קורהר על התקדמות "הפתרון הסופי של הבעיה היהודית".
== חייו ==
קורהר היה עובד המשרד לסטטיסטיקה של הרייך, יושב-ראש מועצת החברה הממלכתית 'רייך ומולדת' (Reich Und Heimat) ומחבר ספרים אקדמיים וספרות פופולרית בנושא תורת הגזע. בתקופת השלטון הנאצי היה קורהר חבר המפלגה הנאצית ומנהל המדור לסטטיסטיקה ומדיניות דמוגרפיה במטהו של רודולף הס. מ-1940 היה קורהר מפקח ראשי במשרד הסטטיסטיקה של היינריך הימלר ובין תפקידיו עיבד את נתוני "הפתרון הסופי של הבעיה היהודית" תוך שהוא נעזר בפקיד של "ההתאחדות הארצית של היהודים בגרמניה" ובחומר שסיפקו פקידיו של אדולף אייכמן בדו"ח שאותו כתב ועדכן בין השנים 1943-1944. במשפטו הודה אייכמן שמדורו נעזר בדו"ח קורהר לשם תכנון ההשמדה. 

לאחר המלחמה לא הובא דו"ח קורהר כראייה במשפטי נירנברג. קורהר ניסה להמעיט בערך עבודתו, וטען שלא הבין את משמעותה לגבי רצח היהודים. הוא היה פקיד במשרד האוצר במערב גרמניה ומרצה באקדמיה לכלכלה ומדעי החברה בנירנברג. בשנות החמישים פורסם ספרו של ג'רלד רייטלינגר על "הפתרון הסופי" ובו פרטים על דו"ח קורהר. כתוצאה מכך, ב-1961 פוטר קורהר ממשרתו. מעדויות שנאספו בשנות השבעים עולה כי קורהר ידע על השמדת היהודים, ואף טען שעובדה זו הייתה ידועה בגרמניה בתקופת השואה.

==לקריאה נוספת==
<div style="direction: ltr;">
Karl Heinz Roth and Götz Aly, The residue-free detection. People counting, identifying, screening, sorting under National Socialism. Rotbuch Verlag Berlin 1984, revised edition Fischer (Tb), Frankfurt 2000, 
</div>

==קישורים חיצוניים==
* הערך [http://www.yadvashem.org/odot_pdf/Microsoft%20Word%20-%201385.pdf ריכרד קורהר] באנציקלופדיה של השואה באתר יד ושם
* [http://www.yadvashem.org/yv/he/holocaust/about/related/docs/149.pdf מתוך דו"ח קורהר], באתר יד ושם

==הערות שוליים==

קטגוריה:נאצים
קטגוריה:סטטיסטיקאים

קטגוריה:גרמנים שנולדו ב-1903
קטגוריה:גרמנים שנפטרו ב-1989
מאונט גמבייר

מאונט גמבייר (באנגלית: Mount Gambier) היא העיר השנייה בגודלה במדינת אוסטרליה הדרומית שבאוסטרליה. אוכלוסיית העיר מנתה 25,199 תושבים במפקד 2011 ואוכלוסיית האזור המטרופוליני שלה מנתה 27,756 תושבים.

העיר שוכנת על מורדות הר הנושא את אותו שם והיא נמצאת במרחק 450 ק"מ מדרום-מזרח לבירת המדינה אדלייד ובמרחק 17 ק"מ מגבולה של אוסטרליה הדרומית עם ויקטוריה. זהו היישוב החשוב ביותר באזור חוף ליימסטואון שמשתרע בחלק הדרום-מזרחי של חופה של המדינה. העיר היא מקום מושבה של מועצת מחוז גראנט (Grant).

פסגתו של הר הגעש הרדום שעל מדרונותיו שוכנת העיר נראתה לראשונה ב-1800 והוא נקרא על שם לורד ג'יימס גמבייר, אדמירל בצי המלכותי הבריטי. גובה הפסגה 192 מטרים מעל פני הים וזוהי הנקודה הגבוהה ביותר בעיר.

העיר ידועה בעיקר בשל מאפייניה הגאוגרפיים הייחודיים, במיוחד בנופים הגעשיים ובסלעי הגיר שבה. הראויים לציון במיוחד הם האגם הכחול (Blue Lake), פארקים, גנים, מערות ובולענים.

==היסטוריה==
לפני הגעת המתיישבים האירופאים היה האזור מיושב על ידי עם הבונגדיג' (Bungandidj) שקראו לו ארנג בלם (ereng balam), שמשמעותו "ביתו של הנשר". האירופאים הראשונים לתבוע בעלות על השטח היו האחים הנטי (Henty) שהיו בעלי קרקעות בעיר פורטלנד שבוויקטוריה, אך הם אולצו לסגת מאחר שהאדמות נמסרו לאוולין סטרט (Evelyn Sturt). עד מהרה החלו לפעול מפעלי תעשייה. ב-1846 נפתח במקום סניף דואר, ב-1847 נפתח בית מלון וב-1849 נפתחה טחנת קמח. ב-1954 הוכרזה מאונט גמבייר כעיר וכיום היא מרכז תיירותי חשוב באזור של דרום-מזרח אוסטרליה הדרומית.

==גאוגרפיה==
האזור האורבני של מאונט גמבייר שוכן בעיקר לאורך המורדות הדרומיים של הר געש מסוג מאר הנושא את אותו השם והוא חלק משרשרת הרי געש הפזורים על פני שטח של 15,000 קמ"ר בעיקר בוויקטוריה ובחלק מאוסטרליה הדרומית. ההר כולל כמה לועות שאחד מהם הוא אגם גדול שמקור מימיו בבאר ארטזית והם באיכות שתייה. המים משנים את צבעם מירוק בחורף לכחול בקיץ, וכך ניתן לו שמו "האגם הכחול". מימי האגם שעומקם 70 מטרים מהווים בית גידול לעולם חי וצומח עשירים ולשטחים גדולים של סלעי סטרומטוליט. בנוסף נמצאים בעיר אגמים נוספים. האזור שמסביב למאונט גמבייר כולל נופים בעלי מאפיינים געשיים ומאפיינים קרסטים כמו מערות מלאות במים ובולענים.

==כלכלה==
הענף הכלכלי העיקרי של מאונט גמבייר הוא ענף השירותים כמו תיירות, בריאות, מסחר קמעונאי, מקצועות חופשיים, שירותים ציבוריים וחינוך. בנוסף ממשיכים הענפים מסורתיים של העיר, כמו כרייה, חקלאות וייעור, להיות חלק חשוב מכלכלתה, יחד עם היותה מרכז תחבורתי.

==קישורים חיצוניים==

* 
* [https://web.archive.org/web/20140217230414/http://www.mountgambiertourism.com.au/home.asp אתר התיירות של העיר]
* 

==הערות שוליים==

האגם הכחול על רקע העיר מאונט גמבייר

קטגוריה:אוסטרליה הדרומית: ערים
קטגוריה:יישובים שהוקמו ב-1854
לז אבים

לז אבים (בצרפתית: Les Abymes) היא קומונה בגוואדלופ, מחוז צרפת מעבר לים. העיר נמצאת בצפון מערב האי גרנד טר והיא העיר המאוכלסת ביותר בגוואדלופ.

האזור יושב עוד לפני עידן הקולוניאליזם באי. כאשר נמצאה התיישבות חשובה בשטח נוכחי של האי ומתוארכת למאה העשירית. ההתיישבות הקולוניאליסטית הצרפתית התחילה ב-1691 והתפתחה מאוד בעקבות התפתחות החקלאות באזור שכללה קנה סוכר, קקאו וקפה.

ליד העיר נמצא נמל התעופה העיקרי של גוואדלופ, נמל תעופה גוואדלופ - פול קראייב.

==ערים תאומות==
* 

==קישורים חיצוניים==

* 

קטגוריה:גוואדלופ: קומונות
קטגוריה:צרפת: ערי חוף
קטגוריה:יישובים שהוקמו ב-1691
ורטגאו

וַרטֶגַאוּ (או ורטלנד, בגרמנית: Warthegau), על שם הנהר ורטה, היה אזור מנהלי שהקימו הגרמנים לאחר המערכה בפולין בשטחים המערביים של פולין, שטחים שסופחו לגרמניה הנאצית. בשטחים אלה נכללו אזור פוזנן, העיר לודז' ועוד. הקמת ורטגאו וסיפוח אזור זה לגרמניה אפשר לגרמניה הנאצית ליצור רצף טריטוריאלי בין גרמניה לבין פרוסיה המזרחית, אשר המחאה על הניתוק ממנה הייתה יסוד מרכזי בתעמולה הנאצית לפני מלחמת העולם השנייה. כוונת השלטונות הנאציים באזור, בראשות ארתור גרייזר, הייתה "לטהר" את האזור מיהודים ומפולנים. 

עד סוף 1941 גורשו פולנים ורוב יהודי האזור מיישוביהם. חריג בולט היה גטו לודז', שיושביו הושארו במקומם כדי שיועבדו עבור משק המלחמה הגרמני. במקביל ציווה ראש האס אס היינריך הימלר על גרייזר לקלוט יהודים שגורשו משטחי גרמניה שלפני המלחמה, "הרייך הישן". גם יהודים אלה, שנקלטו ברובם בגטו לודז', נשלחו לאחר מכן למחנות השמדה, בעיקר לאושוויץ ולחלמנו. עד תום מלחמת העולם השנייה נרצחו רוב יהודי אזור ורטגאו.

==קישורים חיצוניים==

* [http://www.yadvashem.org/odot_pdf/Microsoft%20Word%20-%207104.pdf יהודי ורטגאו] באתר יד ושם 

==הערות שוליים==

קטגוריה:פולין במלחמת העולם השנייה
קטגוריה:מדינות וטריטוריות שהוקמו ב-1939
קטגוריה:מדינות וטריטוריות שהתפרקו ב-1945
מארי ברידג'

מארי ברידג (באנגלית: Murray Bridge) היא עיר במדינת אוסטרליה הדרומית שבאוסטרליה. העיר שוכנת במרחק 76 ק"מ מדרום-מזרח לבירת המדינה אדלייד. אוכלוסייתה מנתה 16,708 תושבים במפקד 2011.

העיר קיבלה את שמה הנוכחי רק בשנת 1924. לפני כן היה שמה מובילונג (Mobilong) ומאוחר יותר צומת אדוארד (Edwards Crossing). שמה של העיר ניתן לה על שם גשר הרכב והרכבת שחוצה את נהר מארי. העיר שוכנת על הכביש המהיר שבין אדלייד למלבורן. מארי ברידג' מהווה מרכז שירותים לאזור החקלאי הסובב אותה. ענפי הגידול העיקריים הם: תעשיית חלב, גידול חזירים, גידול עופות, דגנים וירקות.

==היסטוריה==
מארי ברידג' שוכנת על האדמות ההיסטוריות של עם הבונגדיג' (Bungandidj) שקרא למקום פומברוק (Pomberuk). האירופאי הראשון שהגיע למקום היה צ'ארלס סטרט (Charles Sturt) ב-8 בפברואר 1830.

הגשר הראשון שנבנה על נהר מארי העליון הושלם במארי ברידג' ב-1879. על הגשר עברו כביש ומסילת ברזל החל משנת 1886 ועד שהוקם גשר נפרד למסילת הברזל ב-1925. ב-1979 הושלמה בנייתו של גשר סוונפורט (Swanport), במרחק של 5 ק"מ במורד הנהר ובכך הוסטה רוב התנועה מגשר מארי ההיסטורי.

==ערים תאומות==
* 
* 

==קישורים חיצוניים==

* 
* 

==הערות שוליים==

גשר מארי

קטגוריה:אוסטרליה הדרומית: ערים
קטגוריה:יישובים שהוקמו ב-1924
די ג'יי ג'אזי ג'ף

ג'פרי אלן טאונס (באנגלית: Jeffrey Allen Townes ; נולד ב-22 בינואר 1965), הידוע גם תחת שמות הבמה: די ג'יי ג'אזי ג'ף (DJ Jazzy Jeff) וג'אז (Jazz), הוא די ג'יי, מפיק מוזיקלי ושחקן אמריקאי. הוא ידוע בעיקר כחבר לשעבר בהרכב די ג'יי ג'אזי ג'ף אנד דה פרש פרינס עם ויל סמית'.

==ביוגרפיה==
ג'פרי אלן טאונס נולד ב-22 בינואר 1965 בפילדלפיה, פנסילבניה. ב-1985 ג'פרי הקים יחד עם ויל סמית' את ההרכב די ג'יי ג'אזי ג'ף והנסיך המדליק. ב-1986 הוא זכה באליפות עולמית לדי ג'יים בדי ג'יי באטל של הסמינר למוזיקה חדשה. ב-1989 ג'פרי זכה כחבר בהרכב די ג'יי ג'אזי ג'ף אנד דה פרש פרינס בפרס גראמי להופעת הראפ הכי טובה על השיר "Parents Just Don't Understand", וכן ב-1992 זכה בפרס גראמי להופעת הראפ הכי טובה על ידי צמד או הרכב על השיר "Summertime".

בין השנים 1990 ל-1996 ג'פרי שיחק את הדמות המשנית ג'אז (חברו הטוב ביותר של סמית' בתוכנית) בסיטקום הנסיך המדליק מבל אייר. סימן ההיכר של ג'אז בתוכנית היה הזריקה הפיזית שלו מהבית על ידי הדוד פיל (ג'יימס אייברי).

ב-1994 ההרכב די ג'יי ג'אזי ג'ף והנסיך המדליק התפרקו. לאחר הפירוק ג'פרי הקים את חברת ההפקה A Touch of Jazz בפילדלפיה. בין האומנים שג'פרי עזר להם להתפתח מוזיקלית היו ג'יל סקוט ו-Musiq. למרות שוויל סמית' וג'אפרי נפרדו, הם עדין נשארו חברים ואף לעיתים עבדו יחד בשירים, כמו: "Here He Comes", "So Fresh" ו-"Potnas". כמו כן, ג'פרי הופיע במספר קליפים של סמית', כמו: "Will2K" ו-"Freakin' It".

ב-2002 ג'פרי הוציא לאור את האלבום "The Magnificent". ב-2007 הוא הוציא לאור את האלבום "The Return of the Magnificent" שכלל בתוכו הופעות אורח רבות, כמו: סי.אל. סמוט, ביג דדי קיין, קלווין מרסר (מדה לה סול), מת'וד מן ועוד.

ב-2009 ג'פרי הכין מיקסטייפ, שנקרא " He's the King...I'm the DJ", כדי לכבד את מייקל ג'קסון. הדמות של ג'פרי הופיעה במשחק DJ Hero, בנוסף לכך הוא הכין גם מספר מיקסים למשחק.

ב-15 באפריל 2010 ג'פרי הופיע בהאומן 17, תל אביב, ישראל במסגרת מסע ההופעות שלו.

==דיסקוגרפיה==
* 2002 - The Magnificent
* 2007 - The Return Of The Magnificent
* 2011 - Back For More (עם Ayah)

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אמנים אמריקאים הידועים בשם במה
קטגוריה:זוכי פרס גראמי
קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:אמריקאים שנולדו ב-1965
פואנט-א-פיטר

פואנט-א-פיטר (בצרפתית: Pointe-à-Pitre; בקריאולית גוואדלופית: Lapwent) היא קומונה בגוואדלופ, מחוז צרפת מעבר לים. עיר זו, יחד עם הערים המטרופוליטניות שלה, יוצרות שטח אורבני בו 314,524 תושבים שמהווים את האוכלוסייה ה-29 בגודלה בצרפת כולה.
== היסטוריה ==
מקור שם העיר אינו ברור אך נראה כי העיר נקראת על שמו של פטר, דייג יהודי הולנדי שהוגלה לברזיל, שהתיישב בלשון יבשה (Pointe, בצרפתית) בגוואדלופ במאה השבע עשרה. הוא פתח חנות דגים שהתרחבה למרכול בו הדייגים המקומיים וכן ספינות שהגיעו למקום סחרו במרכולתם. לנכונות מידע זה לא נמצא מקורות נוספים מיורדי ים שעברו בגוואדלופ. סברה נוספת לשם המקום הוא משם צמח שנקרא pitre בשפת הילידים ומזוהה עם אגבה אמריקנית Agave americana שגדלה בעיר.

העיר ממוקמת במערב באי גראנד טר בקרבת התעלה שחוצה את גוואדלום לשני איים (גראנד טר ובאס-טר, במיקום אסטרטגי במרכז האיים. הנמל הימי הוא נקודת הסיום של תחרות ארבע שנתית של שיט יכטות טרנסאטלנטי לבודדים בשם רות דו רום שיוצאת מסן-מלו שבצרפת.

מראשית הקולוניאליזם בדוואדלופ, המיקום של העיר פואנר-א-פיטר משך את אנשי הכתר הצרפתי. המיקום מציג מספר יתרונות טבעיים שהיווה חלופה טובה לעיר באס-טר. אולם בגלל קרקע ביצתית בעייתית, התבלטו רבות בצרפת אם לייסד שם עיר. רק במאה השמונה עשרה נוסדה שם עיר. תחילתה של העיר הוא בתקופת הכיבוש האנגלי של גוואדלופ (1759 - 1763). בהתיישבים באותה תקופה, התיישבו רק בקרבת העיר במקום בו ייסדו נמל ימי. בעקבות חוזה פריז (1763) בו גוואדלופ הוחזרה לצרפת, החלה תקופת בנייה נרחבת בשטח העיר.

ב-1790 פרצה בעיר שרפה שפגעה קשות בעיר ובשנת 1843 רעידת אדמה חזרה (מוערכת בעוצמה של 7.5 בסולם ריכטר). במשך השנים היו בעיר שריפות נוספות (1850, 1871, ו-1931), רעידות אדמה חזקות (1851, 1897) וכן מגפות כולרה (1865 ו-1928). למרות זאת, בגלל המיקום הגאוגרפי ובגלל הנמל הימי הגדול, הפכה העיר לעיר הגדולה בגוואדלופ ולבירה הכלכלית שלה.

==ערים תאומות==
* 

==קישורים חיצוניים==

* 

* 

קטגוריה:גוואדלופ: קומונות
קטגוריה:צרפת: ערי חוף
פורט אוגוסטה

פורט אוגוסטה (באנגלית: Port Augusta) היא עיר במדינת אוסטרליה הדרומית שבאוסטרליה. העיר היא עיר נמל וצומת רכבות השוכנת בנמל טבעי על חופו המזרחי של חצי האי אייר (Eyre), בקצהו של מפרץ ספנסר (Spencer), במרחק 322 ק"מ מצפון לבירת המדינה אדלייד.

העיר נוסדה ב-24 במאי 1852 ונקראה על שם ליידי אוגוסטה יאנג, אשתו של מושל דרום אוסטרליה, סר הנרי אדוארד פוקס יאנג. אוכלוסיית העיר מנתה 13,504 תושבים במפקד 2011.

==תחבורה== 
פורט אוגוסטה נמצאת בצומת רכבות מרכזי באוסטרליה. העיר יושבת על מסילות הרכבת בין סידני לפרת' ובין אדלייד לדרווין וממנה יוצאת מסילת ברזל לקלגורלי שבאוסטרליה המערבית. משדה התעופה המשרת את העיר יוצאות שתי טיסות יומיות לאדלייד.

==אקלים==
האקלים בפורט אוגוסטה הוא אקלים צחיח, כמות המשקעים השנתית עולה במקצת על 200 מילימטר בשנה, והטמפרטורה היומית המרבית מגיעה בקיץ ל-32 מעלות צלזיוס בממוצע. טמפרטורת השיא שנמדדה בעיר הייתה 48.9 מעלות, בינואר 2019.

==קישורים חיצוניים==

* 
* 

==הערות שוליים==

קטגוריה:אוסטרליה הדרומית: ערים
קטגוריה:אוסטרליה: ערי נמל
קטגוריה:יישובים שהוקמו ב-1852
תמי זר

תמי זר (נולדה ב-13 בפברואר 1957) היא סופרת ועיתונאית ישראלית.

==ביוגרפיה==
תמי זר נולדה לז'אן ופנינה זר בקיבוץ נווה ים. בילדותה חייתה בגבעתיים. את מרבית חייה הבוגרים בילתה בתל אביב. מסוף שנות ה-70 עד סוף שנות ה-80 התגוררה בלונדון, שם למדה משחק בכיתות האמן של Doreen Cannon. לאחר מכן שחקה וכתבה הצגות בתיאטרון שוליים ועבדה עם הבמאית והמשוררת Mimi Khalvati.

מאז חזרתה לישראל בסוף שנות השמונים, עובדת כעיתונאית פרילנסרית ומנחה סדנאות כתיבה, מלווה כותבים ועובדת כסופרת צללים בארץ ובחול. כתבותיה התפרסמו בעיתונים ומגזינים בישראל ובעולם. בין השאר כיסתה את האינתיפאדה השנייה ואת מלחמת לבנון השנייה עבור העיתון לוס אנג'לס טיימס

בשנת 2010 פרסמה את Oost West, ספר העוסק בחברה הישראלית הספר ראה אור בהולנד ונכתב בשיתוף פעולה עם העיתונאית ההולנדית שפרה הרשברג. הפרויקט נתמך על ידי קרן BJP ההולנדית לפרויקטים עיתונאים.

ב-2013 פרסמה את הרומן טרינידד (הוצאת מודן).

== קישורים חיצוניים ==
על הספר "טרינידד":
* 
* 
* ירין כץ, [http://korebasfarim.wordpress.com/2013/08/26/ביקורת-ספרים-טרינידד-תמי-זר/ ביקורת ספרים: טרינידד/ תמי זר], [http://korebasfarim.wordpress.com/ באתר "קורא בספרים"], 26 באוגוסט 2013

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:נווה ים: אישים
קטגוריה:ישראלים שנולדו ב-1957
קטגוריה:ישראליות שנולדו ב-1957
פורט לינקולן

פורט לינקולן (באנגלית: Port Lincoln) היא עיר במדינת אוסטרליה הדרומית שבאוסטרליה. העיר שוכנת בחלקו הדרומי של חצי האי אייר (Eyre) על חופו של מפרץ בוסטון שהוא סעיף של מפרץ ספנסר. זוהי העיר הגדולה ביותר בחופו המערבי של מפרץ בוסטון והיא שוכנת במרחק של 280 ק"מ בקו אווירי (646 ק"מ בכביש) מבירת המדינה אדלייד. פורט לינקולן ידועה כעיר שבה מספר המיליונרים ביחס לגודל אוכלוסייתה הוא הגבוה ביותר באוסטרליה וטוענת לתואר "בירת מאכלי הים של אוסטרליה". אוכלוסיית העיר מנתה 14,088 תושבים במפקד 2011.

==היסטוריה==
חצי האי אייר היה מקום משכנם של שבטי באנגאלה (Barngarla) אבוריג'יניים במשך עשרות אלפי שנים. שם המקום המקורי, בשפת הבאנגאלה, היה גאליניאלה (Galinyala).

קפטן מת'יו פלינדרז מהצי המלכותי הבריטי גילה את מפרץ בוסטון ב-26 בפברואר 1802. הוא קרא למקום פורט לינקולן (לינקולן מבוטא לינקן) על שם מקום הולדתו לינקולן שבאנגליה.

===אספקת מים===
המחסור במקור מים אמין היה הגורם שמנע את היותה של פורט לינקולן בירת המושבה בשנות השלושים של המאה ה-19. גם כעיר קטנה, פורט לינקולן גדלה מעבר ליכולת אספקת המים שלה. כיום אספקת המים שלה תלויה בעיקר בשאיבת מי תהום בחלקו הדרומי של חצי האי אייר.

היישובים במערב ובדרום חצי האי חולקים את מקורות המים שלהם עם פורט לינקולן. צינור מים המרכזי שואב את מימיו מנהר מארי (Murray). כחלק מראיה לטווח ארוך מתכננת ממשלת אוסטרליה הדרומית את הרחבת מקורות המים הזמינים כולל אפשרות של התפלה. בעבר קיבלה העיר את המים שלה ממאגר מים שכיום כבר לא מספק לה מים עקב חשש לחדירת דשנים חקלאיים ולמליחות.

==כלכלה==
כלכלת העיר מבוססת על גידול תבואה (337,500 טונות לשנה), תעשיית עיבוד דגים, גידול צאן ובקר ודייג טונה (בעיקר לשוק היפני. העורף החקלאי של העיר מקושר במסילת ברזל לנמל. הצעה של חברת מתכות גדולה להשתמש בנמל לייצוא עפרת ברזל נתקלה בהתנגדות ציבורית עקב החשש לפגיעה בתעשיית מאכלי הים של העיר וההצעה ירדה מהפרק.

העיר משמשת גם כמרכז מנהלי של משרדי הממשלה הנותנים שירות ליישובים בחצי האי אייר, אם כי רובם עדיין נמצאים באדלייד. בעשורים האחרונים עלתה הדרישה לנדל"ן בעיר הן למגורים והן למסחר. את העיר משרתים נמל ים ונמל תעופה.

==תיירות==
התיירות מתחילה לתפוס חלק חשוב בכלכלתה של העיר, הודות לנופיה החופיים. קרבתה של פורט לינקולן הן למפרץ ספנסר והן למפרץ האוסטרלי הגדול, הפכו אותה לאתר לפעילויות כמו: שיט יאכטות, צלילה ודייג תת-ימי.

==ערים תאומות==
* .

==קישורים חיצוניים==

* 
* [https://web.archive.org/web/20140223122225/https://www.portlincoln.sa.gov.au/page.aspx אתר עיריית פורט לינקולן]
* [https://web.archive.org/web/20140222161257/http://www.exploreeyrepeninsula.com.au/destinations/lower-eyre/port-lincoln אתר התיירות של חצי האי אייר]
* 

==הערות שוליים==

קטגוריה:אוסטרליה הדרומית: ערים
קטגוריה:אוסטרליה: ערי נמל
קטגוריה:יישובים שהוקמו ב-1802
תפסיר אל-קוראן אל-עט'ים

תפסיר אל-קוראן אל עט'ים (تفسير القرآن العظيم; תעתיק מדויק מערבית: תפסיר אלקראן אלעט'ים; הגייה מקורבת: תפסיר אל-קוראן אל-עזים) ובשמו הפופולרי תפסיר אִבן כת'יר ("تفسير ابن كثير") הוא תפסיר סוני-קלאסי, שנכתב על ידי אבן כת'יר. נחשב לאחד התפסירים המקובלים ביותר של הקוראן.

הוא נחשב לסיכום של תפסיר א-טברי, תפסיר קדום יותר שנכתב על ידי מוחמד אבן ג'ריר א-טברי. ייחודו של תפסיר אִבן כת'יר, שהפך אותו לפופולרי, הוא השימוש של המחבר בחדית' כדי להסביר כל פסוק ופרק בקוראן. התפסיר תורגם לשפות שונות ובהם אנגלית, בנגלית ואורדו. התרגום הבנגלי בוצע על ידי מוג'יבור רחמן בבנגלדש.

==קישורים חיצוניים==
* 

==הערות שוליים==

קטגוריה:הקוראן
גראן-בור

גרַאן-בּוּר (בצרפתית: Grand-Bourg) היא קומונה בגוואדלופ, מחוז צרפת מעבר לים. העיר נמצאת בצפון מערב האי מארי גאלאנט והיא הקומונה המאוכלסת ביותר באי ומשמשת כבירתה.

האזור יושב עוד לפני עידן הקולוניאליזם המתוארכת לתחילת האלף הראשון. ככל הנראה, כריסטופר קולומבוס הגיע לאי במסעו השני, בו הוא גילה את גוואדלופ. ב-1653 הצרפתים בנו טירה בעיר.

בקומונה נמצאת כנסיית נוטר-דה-מארי-גאלאנט. למרות סופות הוריקן רבות, נשמרה החזית הנאו-קלאסית המוקדמת שלה מהמאה התשע עשרה. בית העירייה בסגנון אר דקו הוקם בשנת 1931, בעקבות סופת ההוריקן משנת 1928.

==ערים תאומות==
* 

==קישורים חיצוניים==
* 

==הערות שוליים==

קטגוריה:גוואדלופ: קומונות
קטגוריה:צרפת: ערי חוף
Inno Setup

Inno Setup היא תוכנה לתכנון וייצור קובץ התקנה (Installer/Setup) עבור תוכנה אחרת (או אוסף קבצים כלשהו). Inno Setup היא תוכנה מסובבת סקריפטים שנכתבה ב "Embarcadero Delphi" על ידי ג'ורדן ראסל. הגרסה הראשונה יצאה בשנת 1997.

== היסטוריה ==
ראסל אשר היה בעל השגות על תוכנת ההתקנה InstallShield Express שהגיעה עם Borland Delphi, החליט ליצור תוכנת התקנה משל עצמו. בתחילה, Inno Setup לא הייתה מוכרת והגרסה הרשמית הראשונה הייתה v1.09.

בתחילה היה צריך ליצור קובץ ISS.TXT בספריית ההתקנה. בקובץ סיפק המשתמש משתנים וערכים אשר עדיין בשימוש היום. משתנים אלו שימשו כקונפיגורציה להליך ההתקנה אולם פיצ'רים רבים בחבילת ההתקנה לא היו גמישים לשינויים. לא היה ממשק עורך והתוכנה הייתה יותר דומה לסביבת קימפול קובצי סקריפט.

עם התפתחות Inno Setup, התפתחה גם ההיכרות איתה בציבור המפתחים ברחבי העולם, וכאשר הייתה עדיין תוכנת קוד פתוח, חברות רבות עברו לפתרונות בתחום הקוד הפתוח, ומכיוון שהייתה מבוססת על סקריפטים החלו משתמשים ליצור כלים לעריכת ויצירת התקנות של Inno Setup, כגון ISTool ו-ScriptMaker.

Inno Setup זכתה בכמה פרסים, ביניהם "Shareware Industry Awards" שלוש פעמים ברציפות (2002–2004).

מפתחים רבים החלו משתמשים בקוד המקור לפתח גרסאות צד שלישי כגון My Inno Setup Extensions על ידי מרטין לאן (Martijn Laan) אשר מוזגה לתוך Inno Setup בשנת 2003.

נכון לפברואר 2014 התוכנה מדורגת עם ציונים יוצאי דופן באתרים מובילים. באתר ההורדות CNET הגרסה האחרונה (5.5.4) עברה בפברואר את רף 100,000 ההורדות.

== תכונות ויכולות ==
* תומך בכל גרסאות ווינדוס החל מ-2000
** Windows 10
** Windows 8
** Windows Server 2012
** Windows Server 2008 כולל R2
** Windows 7
** Windows Vista
** Windows XP כולל גרסאות x64
** Windows Server 2003
** Windows 2000
* התקנות של אפליקציות 64 ביט על מערכות הפעלה ישנות כגון Windows XP ו-Windows Server 2003. כולל תמיכה ב-IA-64
* רבוי פלטפורמות; IA-32, x64 ,IA-64 בקובץ בינארי אחד.
* יכולות הסרה מלאה (Full Uninstall)
* תומך ביכולת פריסה של פורמטי כווץ bzip2, 7-Zip, LZMA, ועוד.
* רישום DLLים, יצירת קיצורי דרך לקבצים (כגון קובץ ההפעלה) ב-TaskBar בשולחן העבודה ובתפריט ההתחלה, התקנת גופנים.
* כתיבה ל-Windows Registry.
* תמיכה בשפות.
* הגנה הקובץ עם סיסמה.
* התקנה שקטה (Silent Install).

== קישורים חיצוניים ==
* 
* [http://www.filehippo.com/download_inno_setup/ קישור לדף התוכנה] באתר FileHippo.
* [http://download.cnet.com/Inno-Setup-Compiler/3000-2216_4-10041351.html קישור לדף התוכנה] באתר CNET.

== הערות שוליים ==

קטגוריה:תוכנה חינמית
קטגוריה:תוכנות התקנה
הרכבת התחתית של טשקנט

הרכבת התחתית של טשקנט (באוזבקית: Toshkent metropoliteni) היא מערכת הסעת המונים הפועלת בטשקנט וסביבתה. היא הוקמה בתקופת ברית המועצות ופועלת ברציפות מאז שנת 1977. רכבת תחתית זו היא הראשונה באסיה המרכזית ונבנתה בעיקר על ידי מומחים ממוסקבה. עד 31 במאי 2018, היה איסור לצלם במערכת.

==קווי הרכבת==
רעיונות בהקשר להקמת המערכת הסעה תת-קרקעית בטשקנט החלו עוד בשנת 1963. בעקבות רעידת האדמה בטשקנט שהתרחשה בשנת 1966 נדחו התוכניות עד לסיום שיקום העיר. בשנת 1970 אושר התכנון סופית ובניית המערכת החלה בשנת 1971. הקו הראשון שבהמשך קיבל את השם "צ'לינזר" נחנך ב-6 בנובמבר 1977 והוא כלל מסילה באורך 12.2 ק"מ עם 9 תחנות. מנהרות הרכבת מתוכננות כך שתהיינה עמידות ברעידות אדמה חזקות, לדברי המתכננים עד 9 בסולם ריכטר.

נכון לפברואר 2014 הרכבת התחתית של טשקנט כוללת:
* קו צ'לינזר (האדום) - שאורכו 15.5 קילומטר ובעל 12 תחנות.
* קו אוזבקיסטן (הכחול) -שאורכו 14.3 קילומטר ובעל 11 תחנות. הוקם בשנת 1984.
* קו יונוסבד (הירוק) -שאורכו 6.4 קילומטר ובעל 6 תחנות. הוקם בשנת 2001. התכנון היה להמשיך את הקו עד למרכז שכונת יונוסבד, אך בשל בעיות תקציביות בניית הקו נעצרה.

הרכבת התחתית כוללת 3 גשרים עיליים למעבר מעל התעלות. עומק המנהרות הוא 7-25 מטר ומרחק הממוצע בין התחנות הוא כ-1.4 קילומטר.

המערכת מצוידת בציוד מתוצרת רוסיה.

===תחנות חדשות===
בתחילת המאה ה-21 היו תוכניות להקמת הקו הרביעי תוך עזרת חברה סינית. העבודות היו מתוכננות להתחיל בשנת 2003 אך הוקפאו.

בשנת 2020 הוקמו 7 התחנות הראשונות של קו הטבעת אשר כולן היו מעל לפני הקרקע והן נבנו מעל לכביש הטבעת העירוני. כמו כן קו צ'ילנזר הוארך דרומה. כל התחנות החדשות עדיין לא קיבלו שמות רשמיים ובימים אלו הן ממוספרות לפי הסדר והן מופיעות במפה כ-bekat (מאוזבקית: תחנה).

==קישורים חיצוניים==

* 
* [http://metrotashkent.narod.ru/index.html אתר על הרכבת התחתית של טשקנט]
* 

קטגוריה:טשקנט
טשקנט
טשקנט
טלניאשקה

טלניאשקה (ברוסית: тельня́шка) היא חולצה אשר נמצאת בשימוש בצבא רוסיה ובעבר גם בצבא האדום. החולצה יכולה להיות בצורת גופיה, חולצת טי-שירט או חולצה בעלת שרוולים ארוכים ועליה פסים דקים. צבע החולצה נקבע בהתאם ליחידה. בצבא הרוסי נלבשת החולצה על ידי הצנחנים, הנחתים וחיל הים.

==היסטוריה==
מלח צרפתי שלובש טלניאשקה
המקור של חולצת הטלניאשקה הוא בסוחרים ודייגים מחבל ברטאן שבצרפת, שאימצו את סגנון החולצה עם הפסים כדי להבדיל ביניהם לבין סוחרים בינלאומיים אחרים בים. האופנה אומצה מאוחר יותר והפכה לפופולרית על ידי חיל הים הצרפתי וציים אחרים לפני הפרה-דרדנוט. מלחים בצי הצרפתי עדיין לובשים חולצה זו באירועים מסוימים. הצי הרוסי הקיסרי אימץ את חולצת הטלניאשקה במהלך המאה ה-19; המסורת של החיילים הסובייטים ללבוש את החולצה מגיעה ממלחי הצי הסובייטי, אשר לחמו כיחידות חיל רגלים במהלך מלחמת העולם השנייה. הגנרל מרגלוב, שמאוחר יותר הביא למודרניזציה של הכוחות המוטסים, שירת בעבר עם יחידת הנחתים במלחמת העולם השנייה, הפך הטלניאשקה לסימן המעמד העלית שלהם.

חטיבה 68 המיוחדת של צבא בולגריה וכן צנחנים בצבא ארמניה משתמשים בחולצה זו.

==צבעים לפי יחידות==
*שחור - צוללות
*כחול כהה (ים) - חיל הים והנחתים
*כחול בהיר (שמיים) - צנחנים, ספצנאז ואומו"ן
*ירוק - משמר הגבול

==גלריית תמונות==
<gallery>

קובץ:RIAN archive 109544 Frontier Guards Day.jpg|חיילים לשעבר במשמר הגבול הרוסי בחולצות טלניאשקה ירוקות חוגגים את יום משמר הגבול.
קובץ:Soviet Naval Infantry AK-74.JPEG|חייל בחיל הים הסובייטי שלבוש טלניאשקה מתחת לחולצתו
</gallery>

==קישורים חיצוניים==

*[https://web.archive.org/web/20140304095500/http://lawrussia.ru/texts/legal_739/doc739a408x944.htm]

קטגוריה:מדי צבא
קטגוריה:חולצות
קטגוריה:הצבא האדום
קטגוריה:הכוחות המזוינים של הפדרציה הרוסית
קטגוריה:הצי הסובייטי
קטגוריה:ברית המועצות: תרבות
קטגוריה:רוסיה: תרבות
פורט פירי

פורט פירי (באנגלית: Port Pirie) היא עיר במדינת אוסטרליה הדרומית שבאוסטרליה. זוהי עיר נמל על חופו המזרחי של מפרץ ספנסר והיא שוכנת 224 ק"מ מצפון לבירת המדינה אדלייד. העיר נוסדה ב-1845 ובה נמצא מפעל להתכת עופרת הגדול ביותר בעולם במפעל גם מזקקים כסף, אבץ, נחושת וזהב. אוכלוסיית העיר מנתה 13,206 תושבים במפקד 2011.

==היסטוריה==
קודם להתיישבות האירופאית, האזור שבו נמצאת כיום פורט פירי היה מיושב בשבט אבוריג'יני בשם נוקונו (Nukunu) שקראו למקום טרפארי (Tarparrie), שמשמעותו כנראה "ערוץ בוצי". האירופאי הראשון שביקר במקום היה מתיו פלינדרס ב-1802 כאשר הוא הפליג במימי מפרץ ספנסר. המתיישב הראשון היה אדוארד אייר (Edward Eyre) שחקר את האזורים סביב לפורט אוגוסטה. 

במקור נקראה העיירה בשם סמואלס קריק (Samuel's Creek) על שם מגלה המקום סמואל גרמין (Samuel Germein). ב-1846 נקרא המקום פורט פירי על שם הספינה שהביאה למקום כבשים. ב-1848 הוקמה פורט פירי באופן רשמי. המקום התפתח לאט ובסוף שנות השישים של המאה ה-19 היו במקום רק שלוש סככות לאחסון צמר. ב-1871 נסללו בעיירה רחובות וב-1876 הוקמה בה עירייה. מספר התושבים היה 947.

עם גילוי מרבצי הכסף, האבץ והעופרת ב-1883 ועם השלמת סלילתה של מסילת הברזל מהעיירה למכרות ב-1888, הפעילות הכלכלית בפורט פירי החלה להתרחב. ב-1889 נבנה מפעל להתכת העופרת על ידי חברה בריטית. 

ב-1921 התגוררו בעיירה 9,801 תושבים ב-2,308 בתים. באותה עת כבר היו קיימים בעיירה 62 בתי מלון ששיכנו את כוח העבודה שהועסק במפעלי המתכות. ב-1953 הוכרזה פורט פירי כעיר וכיום הנמל שלה הוא השני בגודלו באוסטרליה.

==קישורים חיצוניים==

* 
* [http://www.pirie.sa.gov.au/page.aspx/ אתר מועצת העיר]
* 

==הערות שוליים==

קטגוריה:אוסטרליה הדרומית: ערים
קטגוריה:אוסטרליה: ערי נמל
קטגוריה:יישובים שהוקמו ב-1845
אמבין

אַמבִּין היא חברה ישראלית לייצור מוצרי פלסטיק ולוקרים.

== היסטוריה ==
מפעל אמבין לייצור דלתות ומוצרי פלסטיק הוקם על ידי חברת אמפא (50%), יחד עם החברה להשקעות של בנק מזרחי, אפרים טייבר, יונה גרסטנר (10%) ואמגט. המפעל נחנך באשקלון באפריל 1965. בשנת 1972 ייצרה אמבין מוצרים פלסטיים לתעשיית הבנייה ולתעשייה, יריעות פוליאתילן לחממות, מדפים ומגירות פלסטיות לשילוב בריהוט וארונות מפלסטיק. בשנים הראשונות נוהל המפעל בידי יונה גרסטנר ובהמשך בידי בנו, עוזי גרסטנר.

ניסיון של החברה להשקיע בחברת שיווק ביוון כשל והיא פרשה מההשקעה. בשנת 1979 היו למפעל 140 עובדים, אולם הוא נתקל בקשיים והגיע אל סף סגירה במרץ 1981. בשנת 1983 נסגר המפעל והוא נרכש על ידי מנרב שהונפקה באותה שנה בבורסה.

בשנת 1971 הקימה אמבין את "אמבין תריסים" בחולון שייצרה חלונות אלומיניום.

בשנות ה-2000 ניהלה החברה רשת של חנויות זכיינים שכללה בשנת 2004 שמונה סניפים. בעקבות קריסת הומלי החליטה החברה להתרחב ולהקים שישה סניפים חדשים.

בשנת 2005 רכשה אמבין עם שותפים את מפעל "במעסף" בקיבוץ גזר מידי כונס הנכסים והעבירה את קו הייצור של פרופילים מ-PVC מאשקלון לקיבוץ גזר. הפעילות של אמבין הסבה לחברת מנרב בשנות ה-2000 הפסדים. בינואר 2008 סגרה אמבין את פעילות הייצור באשקלון. שאר פעילות הייצור של אמבין עברה לפעול בשם "מנרב פלסט" ופעילות השיווק של אמבין נמכרה בסוף שנת 2009 למנל טכנולוגיות, ששינתה את שמה ל"אמבין סיסטם". באותו זמן עסקה אמבין ביבוא ושיווק ארונות ואביזרי אמבט ולוקרים ומחיצות לשוק המוסדי.

==קישורים חיצוניים==
* 

==הערות שוליים==

קטגוריה:תעשייה פלסטית בישראל
סירקיוז

סירקיוז (באנגלית: Syracuse) היא עיר הבירה של מחוז אונונדגה במדינת ניו יורק שבארצות הברית. בארצות הברית יש מספר ערים בעלות שם זה, וזוהי הגדולה בהן. העיר היא החמישית בגודלה במדינת ניו יורק מבחינת אוכלוסייה. לפי מפקד האוכלוסין של ארצות הברית בשנת 2019, אוכלוסיית סירקיוז מנתה 142,327 תושבים ו-662,577 באזור המטרופולין. שם העיר נובע מהעיר סירקוזה בדרום-מזרח סיציליה שבאיטליה.

עיר זו הייתה צומת דרכים גדול בשתי המאות האחרונות, לראשונה בין תעלת אירי והתעלות האחרות שלה, ולאחר מכן בתחבורה המסילתית. סירקיוז נמצאת בהצטלבות הכבישים הבין-מדינתיים 81 ו-90, שדה התעופה של סירקיוז הוא הגדול ביותר באזור. 
בסירקיוז נמצאת אוניברסיטת סירקיוז, אוניברסיטת מחקר גדולה. בשנת 2010 מגזין פורבס דירג את סירקיוז במקום הרביעי ברשימת "עשרת המקומות הטובים ביותר לגדל משפחה".

==גאוגרפיה ואוכלוסין==
על פי לשכת מפקד האוכלוסין של ארצות הברית, שטח העיר הכולל הוא 66 קמ"ר אשר מתוכם 65 קמ"ר הם אדמה ו-1.6 קמ"ר (2.15%) מים.

על פי מפקד האוכלוסין של ארצות הברית בשנת 2010, בעיר היו 142,327 תושבים ו-56,445 משקי בית. צפיפות האוכלוסייה בעיר הייתה 2,266.8 נפש לקמ"ר. מספר יחידות הדיור היה 64,356. לפי הנתונים באותה שנה, החלוקה האתנית בעיר הייתה: 56.0% לבנים, 29.5% אפרו-אמריקנים, 1.1% אינדיאנים, 5.5% אסיאתים, ו-0.5% פאסיפים.

שמואל ילוב היה רב העיר מעל ל-50 שנים.

==גלריה==
<gallery>
קובץ:Onondaga County Savings Bank Building - Syracuse, NY.jpg|בנק החסכונות של מחוז אונונדגה הממוקם בסירקיוז
קובץ:Syracuse University SU Hall of Languages NY.jpg|אוניברסיטת סירקיוז אשר בעיר
</gallery>

==ערים תאומות==
* 
* 
* 
* 

==קישורים חיצוניים==

* 
* [http://www.syrgov.net/home.aspx אתר האינטרנט של סירקיוז]
* 
* 

*
קטגוריה:מדינת ניו יורק: ערים
קטגוריה:יישובים שהוקמו ב-1847
ויקטור הארבור

ויקטור הארבור (באנגלית: Victor Harbor) היא עיר במדינת אוסטרליה הדרומית שבאוסטרליה. העיר שוכנת על חצי האי פלריו (Fleurieu Peninsula) במרחק 80 ק"מ מדרום לבירת המדינה אדלייד. העיר היא מרכז האוכלוסין הגדול ביותר בחצי האי. כלכלתה מבוססת על חקלאות, דייג ותעשיות שונות. כמו כן היא מהווה יעד תיירותי ועקב כך אוכלוסייתה גדלה במהלך הקיץ. אוכלוסיית העיר מנתה 13,841 תושבים במפקד 2011.

==היסטוריה==
לפני ההתיישבות האירופאית היה המקום מיושב על ידי שבט אבוריג'יני. המפרץ שעליו יושבת העיר התגלה על ידי מתיו פלינדרס ב-1802. ב-1837 עגנה במקום ספינה של הצי המלכותי הבריטי אה"מ "ויקטור" (HMS Victor) ורב החובל שלה קרא למקום על שמה. בערך באותה תקופה הוקמו באזור שתי תחנות לצייד לווייתנים. שומן הליוויתנים היה אז ענף היצוא מספר אחד של אוסטרליה הדרומית. העיר הוקמה ב-1863 בשם פורט ויקטור (Port Victor ) וציד הליוויתנים התקיים באזור עד 1872. 
בשנת 1921 שונה שם העיר מפורט ויקטור לויקטור הרבור, כדי למנוע בלבול עם העיר פורט ויקטוריה שנמצאת 160 ק"מ מצפון-מערב מוויקטור הארבור. למרות שבאנגלית המילה harbour מאויתת עם האות u, שם העיר רשום Victor Harbor, ללא האות u. איות זה מצוי בשמות של מקומות נוספים באוסטרליה הדרומית עקב טעות היסטורית של המודד הראשי של אוסטרליה הדרומית. בניגוד לכך שם תחנת הרכבת של העיר מאוית בצורה הנכונה.

==תיירות==
מוקד משיכה פופולרי לתיירים בוויקטור הארבור הוא האי גרניט (Granite Island) שמחובר ליבשה באמצעות גשר צר להולכי רגל ולאורכו פועל קרון הנוסע על גבי מסילה ונגרר על ידי סוס. עד לאחרונה היה האי בית הגידול של מושבה גדולה של פינגווין זוטר. הפינגווינים היו מבלים על האי את הלילה ובבוקר היו יוצאים לצוד דגים ושבים עם השקיעה. ב-2012 נמנו באי רק שבעה פרטים והחשד הוא שהתופעה קשורה להתרבותם של דובי הים הניו זילנדים.

מוקד משיכה נוסף היא רכבת קיטור ישנה נוסעת על מסילת ברזל בנתיב היסטורי שהוא קו הרכבת הראשון באוסטרליה.

בין החודשים יוני עד ספטמבר צפייה בליוויתנים מהווה גם מוקד משיכה. לווייתנים מסוג אובלנה דרומית מגיעים לחוף לעונת הרבייה וההמלטה. מרכז היונקים הימיים של אוסטרליה הדרומית שוכן בוויקטור הארבור ומספק מידע על אפשרויות הצפייה בליוויתנים. בנוסף, פועל במקום פארק שעשועים גדול ובאזור מתקיימות פעילויות ספורט ימי ודייג.

==קישורים חיצוניים==

* 
* [http://www.victor.sa.gov.au/page.aspx אתר הבית של עיריית ויקטור הארבור]
* [http://www.steamranger.org.au/ אתר קו רכבת הקיטור ההיסטורית]
* 

==הערות שוליים==

קטגוריה:אוסטרליה הדרומית: ערים
קטגוריה:אוסטרליה: ערי חוף
קטגוריה:יישובים שהוקמו ב-1863
לואי-כריסטוף זלסקי-זמנהוף

לואי-כריסטוף זלסקי-זמנהוף
לואי-כריסטוף זלסקי-זמנהוף (23 בינואר 1925 - 9 באוקטובר 2019) היה מהנדס ימי ואזרחי שהתמחה בעיצוב מבני פלדה ובנייה בבטון. היה נכדו של אליעזר לודוויג זמנהוף, יוצר השפה הבינלאומית אספרנטו. מאז שנות השישים של המאה ה-20 התגורר בצרפת.

==שנותיו הראשונות==

הוא נולד בוורשה בשם לודביק זמנהוף (על שם סבו). לאחר שאביו, אדם זמנהוף, נעצר ונורה למוות על ידי הנאצים בפולין, הוא ואמו ונדה בקושי הצליחו להימלט מהגירוש למחנה המוות טרבלינקה שבו נרצחו דודותיו סופיה זמנהוף ולידיה זמנהוף. בגילאי העשרה שלו חי בפולין בשם הבדוי "כריסטוף-זלסקי", שם שהוא נשא לזכר אותם ימים.

בעת שהסתתר מהנאצים, עבד זמנהוף בשדה עגבניות, יחד עם איכר פולני שבמקרה ידע אספרנטו. לפני שהאיכר נתן לו עבודה בשדה הוא שאל אותו באספרנטו אם הוא יודע לדבר את השפה. "כריסטוף" ענה בלהט באספרנטו "כמובן, אני יודע אספרנטו. סבי המציא אותה!", ואז פחד שהאיכר ילשין על שורשיו היהודים, אך למזלו הדבר לא קרה.

==קריירה==

לאחר שהשלים דוקטורט בהנדסה ימית ואזרחית, הוא החל לעבוד כמהנדס מקצועי. תחילה בפולין לאחר מלחמת העולם השנייה, ומשנות השישים בצרפת, הוא תכנן מבנים מבטון יצוק ופרויקטים שונים החל מאסדות קידוח, מתחמי ספורט וכן את האנדרטה לזכרו של שארל דה גול. כמו כן לימד את התאוריה והטכניקה של בנייה בים וביבשה במספר מוסדות אקדמיים.

זמנהוף העניק לאפיפיור יוחנן פאולוס השני אות הוקרה לסבלנות, בעת ביקורו ההיסטורי של האפיפיור בפולין ב-10 ביוני 1999.

==כנס האספרנטו העולמי==

בשנת 2001 נשא זלסקי-זמנהוף נאום בכנס האספרנטו העולמי שנערך בזגרב שבקרואטיה. הוא אפיין את הכנס לא רק ככנס האספרנטו ה-86 במספר, אלא ככנס האספרנטו הראשון של האלף השלישי וכן כנס לציון מאה שנות קיומה של השפה. בשנה שלאחר מכן שלח מכתב לכנס האספרנטו ה-87 במספר ובו מילות תודה לברזילאים שאירחו את הכנס. בהזדמנויות שונות פיאר את שפת האספרנטו ותיאר אותה כשפה שבאה ליצור אחדות ושיתוף פעולה בין אנשים ללא הבדלי לאום. כמו כן, בעצרות של האו"ם ושל אונסקו קרא להרמוניה בין עמים, להכרה בזכותו של כל אדם לדבר בשפתו, ולמיגור הרעב העולמי.

נפטר בפריז ב-9 באוקטובר 2019. הותיר אחריו שתי בנות, מרגרט וחנה, נכד ונכדות.

==קישורים חיצוניים==

קטגוריה:ניצולי השואה
קטגוריה:יהודים צרפתים
קטגוריה:יהודים פולנים
קטגוריה:אסירים בגטו ורשה
קטגוריה:אספרנטיסטים
קטגוריה:מקבלי אות לגיון הכבוד
קטגוריה:פולנים שנולדו ב-1925
קטגוריה:צרפתים שנפטרו ב-2019
קטגוריה:פולנים שנפטרו ב-2019